Hadd mutassuk be két percben, hogyan kezdhet hozzá egy prezi készítéséhez.
Az egész egy kattintással kezdődik.
‘Új prezi’.
Betöltődik a sablonválasztó. Indulhat teljesen üres vászonnal is,
vagy kiválaszthatja egyedi sablonjaink bármelyikét.
Akár értékesítéshez készít prezit, akár a kalandjáról mesél,
akár az önéletrajzát írja át prezivé, mindenhez kínálunk sablonokat.
Ha megtalálta az Önnek tetszőt, kattintson a „Sablon használata” gombra.
Szöveg hozzáadásához kattintson bárhová a vásznon, és kezdjen el gépelni.
Majd használja a Szöveg eszköztárat a kinézet csiszolására.
Megváltoztathatja a betűtípust, a stílust, és akár háttérszínt is adhat a szöveghez.
A Prezi a tartalmi elemek elrendezéséhez kereteket használ.
Minden sablonban találhatók előkészítve keretek.
Egy új keret hozzáadásához válassza ki a keret típusát a legördülő listából
majd húzza bárhová a vásznon.
Most adjunk hozzá tartalmi elemeket.
Kattintson a felső menü „Beszúrás” pontjára.
Beilleszthet képeket, YouTube-videókat, de akár PDF fájlokat is.
Képek beillesztésekor használhatja saját képeit,
vagy segítünk a Google képkeresőjével keresni.
Ha megtalálta a megfelelőt, egyszerűen csak húzza a képet a vásznon bárhová.
Egy objektum kiválasztásakor megjelenik a transzformációs eszköz.
Ezzel méretezheti át, forgathatja el és mozgathatja arrébb az objektumokat.
Egyéb lehetőségek is vannak, például látványos effekteket alkalmazhat a képeken.
Próbáljunk ki egy szűrőt.
Ha felvette az összes kívánt tartalmi elemet, de még mindig nem tetszik az eredmény, ne csüggedjen.
Csak kattintson a „Testreszabás” gombra, ha másik sablont kívánna választani.
Minden téma megváltoztatja a prezi színeit, betűtípusait és hátterét.
Már majdnem készen áll az előadásra.
Előtte azonban még ellenőrizze a prezi útvonalát a bal oldalon,
ez mutatja a tartalom megjelenésének sorrendjét előadás közben.
A sorrend megváltoztatásához elég csupán megragadnia egy miniatűr képet, és feljebb vagy lejjebb helyezni azt az útvonalon.
Rendben. Ha elkészült a prezivel, kattintson az „Előadás” gombra.
Próbálja meg Ön is!
Kattintson az „Új prezi” gombra és máris készítheti a jobbnál jobb előadásokat!
És ne feledje: a Segítség és Kézikönyv/GYIK oldalakon további segítséget kaphat az első prezik készítéséhez.